Halima Iacobi filia

Halima Iacobi filia (vulgo Halimah binti Yacob, litteris Sinicis 哈莉玛·雅各布 et Tamulicis ஹலிமா பின்தி யாகொப்; die 23 Augusti 1954 nata) est iuris consulta et politica Singapurae.

Patre origine Indo, matre Malayensi, religione Islamica, Halima Iacobi filia in scholis puellarum Sinensibus educata est. Universitatem Nationalem Singapuranam frequentavit ubi iuribus studuit. Parlamento Singapurano ab anno 2001 legata est. Orator huius parlamenti, prima mulierum, die 14 Ianuarii 2013 facta est suadente primo ministro Lee Hsien Loong. Quod munus die 7 Augusti 2017 renuntiavit ut se candidatam fieret ad praesidatum nationalem. Nullo alio candidato, praeses inducta est sine comitiis die 14 Septembris eiusdem anni.

 Bibliographia 
 Jessica Cheam, "A strong advocate for workers, women and minorities" in Straits Times (10 Ianuarii 2013)
 Tham Yuen-C, "Speaker of Parliament Halimah Yacob to run for President in coming election" in Straits Times (6 Augusti 2017)

Categoria:Nati 1954
Categoria:Homines vivi
Categoria:Politici Singapurae
Categoria:Iuris consulti
Categoria:Alumni Universitatis Singapuranae
Categoria:Duces civitatum